**แผนเตรียมความพร้อมในการช่วยเหลือผู้ประสบภัยพิบัติฉุกเฉินด้านปศุสัตว์**

**สำนักงานปศุสัตว์จังหวัดสิงห์บุรี**

**หลักการและเหตุผล**

จากการเกิดวิกฤติภัยพิบัติต่าง ๆ ส่งผลกระทบโดยตรงต่อกิจการปศุสัตว์ ซึ่งในแต่ละปีมีความรุนแรงขึ้นเรื่อย ๆ หากเกิดเหตุอย่างปัจจุบันทันด่วนจะก่อให้เกิดความเสียหายเป็นจำนวนมากต่อชีวิตและทรัพย์สินของประชาชน ผลขอภัยพิบัติอาจทำให้สัตว์ตาย สูญหาย สุขภาพอ่อนแอ ผลผลิตลดลง ซึ่งล้วนแต่เป็นผลกระทบต่อเกษตรกรโดยตรง และส่งผลต่อเศรษฐกิจโดยรวมของประเทศเช่นกัน เพื่อเป็นการเตรียมความพร้อมและป้องกันแก้ไขปัญหาจากภัยดังกล่าว สำนักงานปศุสัตว์จังหวัดสิงห์บุรี ได้กำหนดแผนป้องกันและแก้ไขปัญหาผู้ประสบอุทกภัยด้านปศุสัตว์ ตั้งแต่ก่อนเกิดภัย ขณะเกิดภัย และหลังเกิดภัยขึ้น ประการที่สำคัญเพื่อเพิ่มประสิทธิภาพการทำงานของเจ้าหน้าที่และส่งเสริมขีดความสามารถของเกษตรกรให้มีทักษะในการแก้ไขปัญหาและช่วยเหลือตนเองเฉพาะหน้า อีกทั้งสนับสนุนให้เกษตรกรมีส่วนร่วมในการทำแผนป้องกันเบื้องต้น อย่างจริงจัง สร้างสำนึกและความรับผิดชอบ เป็นการแก้ปัญหาอย่างยั่งยืนและแผนนี้ยังสามารถช่วยเหลือบรรเทาความเดือดร้อยให้แก่เกษตรกรผู้ประสบภัยได้อย่างรวดเร็ว โปร่งใสและเป็นธรรม

**วัตถุประสงค์**

1. เพื่อป้องกันและให้ความช่วยเหลือเกษตรกรผู้เลี้ยงสัตว์ที่ได้รับผลกระทบจากภัยพิบัติ
2. เพื่อใช้เป็นแผนและเครื่องมือการปฏิบัติงานช่วยเหลือผู้ประสบภัยพิบัติของเจ้าหน้าที่ ปศุสัตว์
3. เพื่อช่วยลดความสูญเสียด้านปศุสัตว์จากภัยพิบัติ
4. เพื่อให้การช่วยเหลือและฟื้นฟูผู้ประสบภัยหลังภัยสงบเป็นไปด้วยความรวดเร็ด

**วิธีการดำเนินงาน**

1. **ก่อนเกิดภัย**

1.1 จัดทำแผนและเตรียมความพร้อมในการดำเนินการตามแผน

1.2 การจัดเตรียมบุคลากร

1.3 การจัดเตรียมวัสดุ อุปกรณ์และยานพาหนะ

1.4 การจัดเตรียมสถานที่ถาวรสำหรับการอพยพสัตว์สู่ที่ปลอดภัย

1.5 การจัดเตรียมเสบียงอาหารสัตว์

1.6 การจัดเตรียมเวชภัณฑ์รักษาสัตว์

1.7 การเฝ้าระวังก่อนเกิดภัย

**1.1 จัดทำแผนและเตรียมความพร้อมในการดำเนินการตามแผน**

มีการจัดทำแผนป้องกันและบรรเทาความเดือดร้อนจากการเกิดอุทกภัยโดยวิเคราะห์พื้นที่และหาแนวทางแก้ไขปัญหาเฉพาะหน้า ถึงระยะยาวและกำหนดบทบาทหน้าที่ทุกด้านที่เกี่ยวข้อง มีการซ้อมแผนปฏิบัติการตามแผนเพื่อให้เกิดทักษะ ความชำนาญ หากเกิดอุทกภัยจริงในพื้นที่

**1.2 การจัดเตรียมบุคลากร**

1.2.1 จัดตั้งหน่วยเฉพาะกิจเพื่อช่วยเหลือผู้ประสบภัย ประกอบด้วย

1) หน่วยประชาสัมพันธ์ (กลุ่มยุทธศาสตร์และสารสนเทศการพัฒนาปศุสัตว์) มีภารกิจในการประชาสัมพันธ์ แจ้งสถานการณ์ แนะนำให้เกษตรกรผู้เลี้ยงสัตว์เตรียมการป้องกันภัย โดยแจ้งแผนฯ ระบุพื้นที่ปลอดภัย เพื่อการอพยพสัตว์ การสำรองเสบียงอาหารสัตว์และการขนย้าย/ เคลื่อนย้ายสัตว์ ในเส้นทางที่กำหนด รวมทั้งให้ความรู้กับเกษตรกรในการสำรองเสบียงอาหารสัตว์ เช่น การทำหญ้าแห้ง หญ้าหมักและฟางปรุงแต่ง

2) หน่วยอพยพสัตว์ (สำนักงานปศุสัตว์อำเภอทุกอำเภอ) มีภารกิจในการช่วยอพยพสัตว์สู่ที่ปลอดภัย โดยต้องเตรียมพาหนะหรือประสานขอรับการสนับสนุนยานพาหนะจากหน่วยงาน อื่น ๆ

2

3) หน่วยให้คำแนะนำการดูแลสุขภาพสัตว์และรักษาสัตว์ป่วย (กลุ่มพัฒนาสุขภาพสัตว์และสำนักงานปศุสัตว์อำเภอที่เกี่ยวข้อง) มีภารกิจในการให้คำแนะนำการดูแลสุขภาพสัตว์ตลอดจนการดูแลรักษาสัตว์ป่วยหรือสัตว์ซึ่งได้รับผลกระทบจากภัยนั้น ๆ

1.2.2 การเตรียมความพร้อมให้กับบุคลากร

1) กลุ่มยุทธศาสตร์ฯ จัดประชุมบุคลากรทุกกลุ่มงานตามภารกิจ เพื่อชี้แจงและมอบหมายหน้าที่ที่ต้องปฏิบัติเมื่อเกิดภัยพิบัติ จัดแบบจำลองการเกิดภัยพิบัติเพื่อทดสอบความพร้อมของเจ้าหน้าที่

**1.3 การเตรียมวัสดุ อุปกรณ์และยานพาหนะ**

1.3.1 การเตรียมวัสดุ อุปกรณ์ (กลุ่มยุทธศาสตร์ฯร่วมกับกลุ่มพัฒนาสุขภาพสัตว์) จัดเตรียมวัสดุ อุปกรณ์ ที่เกี่ยวข้องกับการดูแลและรักษาสัตว์ป่วย ซึ่งต้องมีบัญชีแจ้งรายละเอียดชนิด จำนวนและสถานที่เก็บ ต้องพร้อมใช้งานได้ทันที ประกอบด้วย

1) หลอดและเข็มฉีดยา สำหรับใช้ฉีดวัคซีนป้องกันโรคและรักษาสัตว์ป่วย

2) ยาปฏิชีวนะ ยารักษาแผลและวัสดุที่ใช้รักษาแผลสด

3) วัคซีนสำหรับป้องกันโรคสัตว์

4) วัสดุสำหรับเก็บตัวอย่าง เช่น ชุดเจาะเลือดและเก็บซีรั่ม

5) น้ำยาฆ่าเชื้อโรค

6) รองเท้าบู๊ธ

7) แบบรายงานต่าง ๆ ที่เกี่ยวข้องกันการดำเนินการ

1.3.2 การเตรียมยานพาหนะ (กลุ่มยุทธศาสตร์ฯประสานฝ่ายบริหารทั่วไป) การจัดเตรียมยานพาหนะสำหรับใช้ในการช่วยเหลือผู้ประสบภัย อาทิเช่น การขนส่งเสบียงอาหารและน้ำสำหรับสัตว์ ระบุผู้รับผิดชอบให้ชัดเจน มีการวางแผนการใช้ยานพาหนะ มีบัญชีกำหนดผู้รับผิดชอบ พนักงานประจำรถ หมายเลขทะเบียนรถและสังกัดหน่วยงาน รถทุกคันพร้อมใช้งานทันทีและแจ้งแผนการใช้งานให้ผู้เกี่ยวข้องทราบด้วย

**1.4 การจัดเตรียมสถานที่ถาวรสำหรับการอพยพสัตว์สู่ที่ปลอดภัย**

จังหวัดสิงห์บุรี ประกอบด้วย 6 อำเภอ สำนักงานปศุสัตว์จังหวัดสิงห์บุรี ได้กำหนดจุดอพยพสัตว์แต่ละอำเภอแล้ว โดยมีปศุสัตว์อำเภอทุกอำเภอเป็นผู้ดำเนินการ **ตามเอกสารแนบ**

**1.5 การจัดเตรียมเสบียงอาหารสัตว์**

กำหนดผู้ประสานงานและหมายเลขโทรศัพท์ที่ติดต่อได้สะดวก กับสถานีพัฒนาอาหารสัตว์จังหวัดชัยนาท ซึ่งเป็นหน่วยสำรองอาหารสัตว์ในส่วนของสำนักงานปศุสัตว์จังหวัดสิงห์บุรี เพื่อนำไปสนับสนุนแก่จุดอพยพสัตว์และเกษตรกรในพื้นที่เสี่ยงภัยและรายงานการเก็บสะสมเสบียงอาหารสัตว์ให้จังหวัดในพื้นที่ทราบ รวมทั้งกรมปศุสัตว์และปศุสัตว์เขต 1 กลุ่มยุทธศาสตร์ฯ รับผิดชอบ

**1.6 การจัดเตรียมเวชภัณฑ์**

**กลุ่มพัฒนาสุขภาพสัตว์** จัดสรรเวชภัณฑ์ สำหรับช่วยเหลือผู้ประสบภัยพิบัติ จัดทำบัญชีเวชภัณฑ์คงเหลือ เพื่อเตรียมความพร้อมในการดูแลสุขภาพสัตว์และการรักษาสัตว์ กรณีไม่เพียงพอให้ขอรับการสนับสนุนด้านเวชภัณฑ์ดังกล่าวไปยังปศุสัตว์เขต 1 เป็นการเร่งด่วนต่อไปดังนี้

1. วัคซีนป้องกันโรค
2. วัคซีนป้องกันโรคปากและเท้าเปื่อย
3. วัคซีนป้องกันโรคนิวคาสเซิล
4. วัคซีนป้องกันโรคอหิวาต์เป็ด-ไก่
5. วัคซีนป้องกันโรคหลอดลมอักเสบ
6. วัคซีนป้องกันโรคฝีดาษ

3

1. ยาปฏิชีวนะ
2. ยาบำรุง
3. ยาฆ่าเชื้อ
4. ยาถ่ายพยาธิ
5. แร่ธาตุก้อน

**1.7 การเฝ้าระวังก่อนเกิดภัย**

1.7.1 กลุ่มยุทธศาสตร์ฯ จัดทำฐานข้อมูลประชากรสัตว์ แปลงหญ้าเป็นรายครัวเรือนและแหล่งเลี้ยงสัตว์สาธารณะ โดยข้อมูลจะต้องเป็นปัจจุบันและแจ้งข้อมูลให้องค์กรปกครองส่วนท้องถิ่นทราบ, ศูนย์บริการและศูนย์ศึกษาการเรียนรู้เศรษฐกิจพอเพียง (ศพก.) ฯลฯ เพื่อสะดวกในการวางแผนช่วยเหลือเมื่อเกิดภัยและการสำรวจหลังภัยสงบ

1.7.2 การสำรวจพื้นที่เสี่ยงภัย โดยประสานกับหน่วยงานกรมป้องกันและบรรเทาสาธารภัย กรมพัฒนาที่ดิน กรมชลประทานหรือหน่วยงานอื่น ๆ ที่เกี่ยวข้อง เพื่อประโยชน์ในการแจ้งเตือนภัย

**2. ขณะเกิดภัย**

สำนักงานปศุสัตว์จังหวัดสิงห์บุรี ติดตามรายงานสถานการณ์อากาศของกรมอุตุนิยมวิทยาตลอดเวลา รวมทั้งประสานงานกับหน่วยงานของกรมป้องกันและบรรเทาสาธารณภัยและติดตามรายงานสภาพนำ สภาพดินฟ้าอากาศ ประสานกับหน่วยงานของกรมชลประทานหรือหน่วยงานอื่น ๆ ที่เกี่ยวข้อง เพื่อรับทราบสถานการณ์ของภัยที่จะเกิดขึ้นหรือคาดว่าจะเกิดภัยและ/ หรือมีภัยเกิดขึ้น เร่งดำเนินการดังนี้

2.1 ประชาสัมพันธ์แจ้งเตือนภัยแก่เกษตรกร เพื่อเตรียมความพร้อมรับสถานการณ์ หาวิธีการป้องกันและแก้ไขปัญหา เพื่อลดความสูญเสียให้น้อยที่สุด เช่น การเตรียมเสบียงอาหารสัตว์ การขนย้ายสัตว์ไปยังพื้นที่ปลอดภัย เพื่อการอพยพสัตว์โดยมีเจ้าหน้าที่กลุ่มยุทธศาสตร์ฯ รับผิดชอบ

2.2 อพยพเคลื่อนย้ายสัตว์ไปอยู่ที่ปลอดภัย ให้ผู้มีหน้าที่รับผิดชอบดำเนินการช่วยเหลือ ผู้ประสบภัยในการอพยพเคลื่อนย้ายสัตว์สู่สถานที่ที่ได้กำหนดเป็นจุดอพยพสัตว์ โดยมีปศุสัตว์อำเภอทุกอำเภอรับผิดชอบ

2.3 ให้คำแนะนำ ดูแลสุขภาพสัตว์และรักษาสัตว์ป่วย จัดเจ้าหน้าที่ที่เป็นผู้รับผิดชอบเข้าไปดูแลและให้คำแนะนำด้านสุขภาพสัตว์และรักษาสัตว์ป่วย หากมีโรคระบาดเกิดขึ้น ต้องเร่งทำการป้องกันและเก็บตัวอย่างเพื่อตรวจวินิจฉัยรวมทั้งหยุดยั้งการแพร่ระบาดของโรคโดยเร็วที่สุด กลุ่มพัฒนาสุขภาพสัตว์และ ปศุสัตว์อำเภอทุกอำเภอรับผิดชอบ

2.4 สนับสนุนเสบียงอาหารสัตว์ในกรณีที่ขาดแคลน โดยสำนักงานปศุสัตว์จังหวัดสิงห์บุรีประสานงานกับสถานีพัฒนาอาหารสัตว์ชัยนาทและพื้นที่ใกล้เคียง ในการขนย้ายและสนับสนุนเสบียงอาหารสัตว์หรืออาจประสานงานกับหน่วยราชการหรืองค์กรปกครองส่วนท้องถิ่น เพื่อให้ความช่วยเหลือในการขนส่งเสบียงอาหารสัตว์ ซึ่งจะต้องมีผู้ประสานงานและหมายเลขโทรศัพท์ด้วย หากไม่สามารถขอความช่วยเหลือจากหน่วยงานอื่น ๆ ได้ จะใช้วิธีจ้างเหมาบริการในการขนส่ง ในกรณีที่เป็นสุกรหรือสัตว์ปีก ให้สนับสนุนอาหารสำเร็จรูปตามความจำเป็นโดยใช้เงินทดรองราชการ เพื่อช่วยเหลือเกษตรกรผู้ประสบภัยพิบัติกรณีฉุกเฉินและประกาศกรมปศุสัตว์ เรื่องหลักเกณฑ์และวิธีปฏิบัติปลีกย่อยเกี่ยวกับการให้ความช่วยเหลือผู้ประสบภัยพิบัติกรณีฉุกเฉิน กลุ่มยุทธศาสตร์ฯ รับผิดชอบ

2.5 การให้ความช่วยเหลือขณะเกิดภัย โดยใช้เงินทดรองราชการ สำนักงานปศุสัตว์จังหวัดสิงห์บุรีสามารถเบิกจ่ายได้ที่จังหวัด ซึ่งมีวงเงินอยู่ 50,000,000 บาท/ ภัย 1 ครั้ง ซึ่งอยู่ในอำนาจของผู้ว่าราชการจังหวัดสิงห์บุรี ซึ่งเป็นการช่วยเหลือเพื่อบรรเทาความเดือดร้อยเฉพาะหน้า การเบิกจ่ายเงินให้เป็นไปตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556 และประกาศกระทรวงเกษตรและสหกรณ์ว่าด้วยหลักเกณฑ์และวิธีปฏิบัติปลีกย่อยเกี่ยวกับการให้

4

ความช่วยเหลือผู้ประสบภัยพิบัติกรณีฉุกเฉิน พ.ศ.2549 ด้านปศุสัตว์และที่แก้ไขเพิ่มเติมอื่น ๆ ที่เกี่ยวข้อง หลังจากเบิกจ่ายแล้ว ดำเนินการส่งใช้เงินทดรองราชการตามกำหนด ฝ่ายบริหารงานทั่วไปรับผิดชอบ

**3. หลังเกิดภัย**

หลังจากภัยสงบแล้วเร่งสำรวจความเสียหายที่เกิดขึ้นและให้ความช่วยเหลือเกษตรกรผู้ประสบภัยพิบัติ ฟื้นฟูสุขภาพสัตว์ ฟื้นฟูอาชีพของเกษตรกร โดยการให้ความช่วยเหลือ ให้เป็นตามระเบียบกระทรวงการคลังฯ และหลักเกณฑ์การให้ความช่วยเหลือฯ ด้านปศุสัตว์ โดยใช้เงินทดรองราชการในอำนาจส่วนท้องถิ่น นายอำเภอ ผู้ว่าราชการจังหวัด และงบกลาง ตามลำดับ ตามความเสียหายที่เกิดขึ้นจริง แต่ไม่เกินหลักเกณฑ์ที่กำหนด และจะต้องเป็นไปตามแนวทางการช่วยเหลือ จะต้องเป็นไปตามมติคณะกรรมการป้องกันและแก้ไขปัญหาธรรมชาติ กระทรวงเกษตรและสหกรณ์ กลุ่มยุทธศาสตร์ฯ และปศุสัตว์อำเภอทุกอำเภอ รับผิดชอบ